*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*5. számú előterjesztés*

Bátaszék Város Önkormányzat Képviselő-testületének 2023. február 8-án

16 órakor megtartandó **rendkívüli** ülésére

*a BÁT-KOM 2004. Kft. 2023. évi üzleti tervének elfogadása*

|  |
| --- |
| **Előterjesztő:** Pap Péter ügyvezető  **Készítette:** Pap Péter ügyvezető  **Törvényességi ellenőrzést végezte:** -----------  **Tárgyalja:**  Pénzügyi és Gazdasági Bizottság: 2023. 02. 07.  **Véleményezi:**  Felügyelő Bizottság: 2023. 01. 26. |

# Tisztelt Képviselő- testület!

* 1. **A társaság főbb célja**

A Kft. legfontosabb céljának tekinti a környezeti kultúra színvonalának, a zöldterületek mennyiségének és minőségének, a köztisztaság állapotának fejlesztését. Alapfeladata a közparkok fenntartása a lakók rekreációs igényeinek színvonalas kielégítése, összességében a városi ökoszisztéma állapotának folyamatos szinten tartása, fejlesztése. Ugyancsak feladatunknak tekintjük a környezettudatos életmód népszerűsítését, a környezetvédelmi szempontok érvényre juttatását.

Kiemelt cél továbbá a vállalkozási tevékenység megfelelő színvonalú elvégzése szerződéses partnereink megelégedésére.

* 1. **A 2023. évi célok**

Feladataink meghatározása során figyelembe vettük a makrogazdasági hatásokat, az önkormányzat középtávú célkitűzéseit és a hatályos szerződésekben vállalt kötelezettségeinket, az ismert igényeket, valamint a rendelkezésünkre álló erőforrásokat.

Az üzleti terv időszakra megbontva is tartalmazza a tervezési adatokat, mivel a terv elfogadása 2023. évben történik. Az év első hónapjának finanszírozása az elmúlt évi egy havi átlag alapján történt.

Az üzleti tervet a jelenlegi gazdasági környezetben, az elvárt takarékossági szempontok figyelembe vételével készítettük, minden intézményünk esetében biztosítani tudjuk a minimális üzemeltetési feltételeket.

Elsődleges célunk a szolgáltatásunk színvonalának folyamatos szinten tartása, a szerződéses úton ellátandó önkormányzati kötelező feladatok elfogadható szintű teljesítése, valamint a társaság törvényes működésének fenntartása.

A városüzemeltetési, karbantartási feladatok terén a közcélú foglalkoztatás részvételi arányának csökkenésével számolunk, ami negatív irányba befolyásolja a feladatok ellátását.

Az üzleti tervben a városüzemeltetési részből kiemeltük és nevesítettük a híd,- és közút üzemeltetést, melyre a jövőben jóval nagyobb figyelmet kell fordítani.

A személyi állomány létszáma továbbra is alacsonyabb, mint amit a szerződéses feladataink igényelnek. A dolgozók mobilitása alacsony.

A tanuszoda működtetését egész évre terveztük. A korábban már a képviselő-testület által elfogadott költségek alapján tervezzük az üzemeltetést.

A sportpálya üzemeltetése a megszokott rendben került tervezésre.

A városi sportcsarnok üzemeltetése egész évre, teljes kihasználtság mellett lett tervezve. A Tankerület részéről maximális az igénybevétel. Műszaki fejlesztést nem terveztünk.

**A 2023. évi gazdálkodási terv**

**2.1 A bevételek, költségek és a nyereség alakulása**

A Kft. legjelentősebb bevétele az önkormányzat által közszolgáltatási szerződésben rögzített forrás biztosításból származik. A feladatellátások nem tartalmaznak jelentős nyereséget, mely nyereség az ügyviteli feladatok finanszírozására szolgál.

A társaságnak jelentős bevétele származik a vállalkozási tevékenységből, amelyeket az előző év tapasztalatai, illetve az előzetes tárgyalások információi alapján terveztünk.

**A 2023.évre tervezett nyereség 117 535 Ft.**

A személyi jellegű kiadások terén 16 %-os növekménnyel számoltunk a hatályos jogszabályoknak megfelelően. A dolgozók jelentős része a vonatkozó jogszabály által meghatározott jövedelemsávban van.

A dologi kiadások terén 15 %-os növekedéssel terveztünk.

A bevételek és kiadások részletezése és struktúrája amellékletben található.

**2.2. A főbb tevékenységek**

Az egyes tevékenységcsoportok tervezett költségeit a melléklet tartalmazza.

1. **Városi piac üzemeltetése**

A közfeladat ellátási szerződés alapján az önkormányzat támogatást biztosít a feladatok ellátásához.

Az évet a megszokott rendnek megfelelően terveztük. Az új létesítmény üzembe helyezése kapcsán jelentkező új feladatokat majd az adott időben tervezzük.

A piac üzemeltetéséhez 4 400 E Ft támogatás szükséges.

**2. Városüzemeltetés**

A közfeladat ellátási szerződés alapján az önkormányzat támogatást biztosít a feladatok ellátásához.

2.1. Parkfenntartási feladatok terén elfogadható szinten áll a műszaki háttér, rendszeres kar-

bantartással és javítással a színvonalat tartani tudjuk.

2.2 A szakipari munkák területén a hiányzó szakemberek jelentenek komolyabb problémákat,

ezen a területen egyre nő az alvállalkozói igénybevétel.

A közterületeken tapasztalható rongálások és a nem rendeltetésszerű használatból eredő károk hatékony elhárítására rendelkezésre állnak a megfelelő szakmai feltételek.

2.3.A városi szimbólumok karbantartása.

2.4.Belvízvédelmi feladatok, (mobilszivattyúk telepítése, üzemeltetése, ideiglenes belvízvé-

delmi létesítmények építése), a Rácz-töltés zsilip berendezése felújítást igényel.

2.5. Zárt és nyílt csapadékvíz elvezető csatornák karbantartása,

2.6. Önkormányzati intézmények karbantartása,

2.7. Köztisztasági, hó eltakarítási, síkosság mentesítési feladatok ellátása

2.8. Kóbor ebekkel kapcsolatos feladatok ellátása

A városüzemeltetési feladatok ellátásához 53 000 EFt támogatás szükséges.

**3. Híd-, és közút üzemeltetés**

A közfeladat ellátási szerződés alapján az önkormányzat támogatást biztosít a feladatok ellátásához.

Minimális létszámmal tudunk csak tervezni, a rendelkezésre álló eszközpark elavult.

A híd-, és közút üzemeltetéshez 4 000 EFt támogatás szükséges.

**3. Takarítási feladatok**

Takarítási tevékenységünknél 12 főt alkalmazunk. A takarítási tevékenységi kört a meglévő szerződések szerint végezzük, melyek a Bátmetall Kft-vel, Gondozási Központtal, Keresztély Gyula Városi Könyvtárral, a Bátaszéki Közös Önkormányzati Hivatallal kötött vállalkozási szerződés, valamint a Bátaszék Város Önkormányzatával és a Szekszárdi Tankerülettel kötött szerződés keretein belül az Általános Iskola valamint a Gimnázium takarítására terjed ki. Elsődleges célunk a szolgáltatás színvonalának szinten tartása és a lehetőségeinkhez igazodva a folyamatos javítása. A tevékenység nagy élőmunka igénnyel bír és a minimálbér növekedésének hatása ezen a területen is növeli a bér és járulék kiadásokat az előző évhez képest. A feladatellátásnál a veszteség képződés elkerüléséhez a szolgáltatási szerződések díjemelkedésével kellett számolni. Ezen a területen átlagosan 16 %-os díjemelkedéssel terveztünk.

A kimutatásokat a melléklet tartalmazza.

**4. Sportpálya üzemeltetés**

A sportpálya üzemeltetése a megszokott rendnek megfelelően lett tervezve. Az energia árak jelentős mértékű növekedése ezen a területen is növeli a kiadásokat. A villany esetében nagyfokú bizonytalansággal is számolni kell.

A sportpálya üzemeltetéséhez 17 865 EFt támogatás szükséges.

**5. Sportcsarnok üzemeltetés**

A Sportcsarnok üzemeltetése terén nem terveztünk változásokat. A személyi állomány nem igényel változtatást, fejlesztési igény nem látható, csak karbantartással terveztünk. A Tankerület továbbra is jelentős költségviselő. Az energia tekintetében változás várható október 1. napjától, mert új gázár lesz.

A sportcsarnok üzemeltetéséhez 17 832 EFt támogatás szükséges.

**6. Tanuszoda Üzemeltetés**

A Bátaszéki Tanuszoda üzemeltetését a Bátaszék Város Önkormányzattal kötött üzemeltetési szerződés alapján végezzük. Az egész évet teljes üzemelésre terveztük, de 2023. október 1. napjáig van gázvásárlási szerződésünk. A Tankerülettel már folyamatban van az első félévre szóló szerződés megkötése. A korábban már a képviselő-testület által elfogadott költségek alapján tervezzük az üzemeltetést. Fejlesztés területén csak a napkollektoros rendszer átépítése indokolt. Az esetleges nagy költségigényű javításokhoz külön forrást kell majd biztosítani.

A Tanuszoda üzemeltetéséhez 72 000 EFt támogatás szükséges.

**6.** **Vállalkozási tevékenység**

Vállalkozási tevékenységünknél az első számú feladatunk az önkormányzati és intézményi munkák ellátása. A külső megrendelések egyre fontosabb feladatot jelentenek a számunkra.

A vállalkozási munkákból képződött nyereség is biztosítani tudja a kft általános kiadásainak fedezetét és jelentősen befolyásolja a cég működőképességét. Ebben a körben jelentkezik az ipari park üzemeltetéséből származó bevétel.

A 2023. évre 17 950 EFt bevétellel terveztünk.

**7. Ügyviteli és általános tevékenység**

A társaság általános költségei között az ügyvezető, és egy fő adminisztrátor költségei szerepelnek a személyi kiadások terén. Itt tervezzük a telephely közüzemi díjai, az ügyviteli és informatikai infrastruktúra működtetésének költségeit, valamint a számviteli, jogi gazdasági és munkaügyi, a szakértői és tanácsadói szolgáltatások díjait. A külső szakértők bevonására továbbra is nagy szükség lesz. Az energia árak jelentősen emelték a költségeket, továbbá szükség van a raktár épület tető javítására is.

A tervezett kiadások összege 27 682 E Ft. A kiadások finanszírozásában alapvetően az egyes feladatcsoportoknál tervezett nyereségek vesznek részt.

**8.** B**érlakás kezelés**

Ezen a területen az Önkormányzattal elszámolásos szerződésünk van, így ezen tevékenységünknél sem eredmény sem veszteség nem keletkezik. A bérlakásokra vonatkozóan a 2023. évi lakás felújítási tervben javasoltak szerint célszerű eljárni.

Összességében elmondható, hogy az elmúlt évi eredeti 126 millió Ft támogatáshoz képest nagyságrendileg 43 millió forinttal több támogatást igényel a jelen üzleti év, mely a műszaki színvonal tekintetében a jelenlegi szint fenntartására elegendő.

Javaslom a T. képviselő-testületnek, hogy a társaság 2023. évi üzleti tervét a fentieknek megfelelően fogadja el.

**1. sz. H a t á r o z a t i j a v a s l a t :**

**BÁT-KOM 2004. Kft. 2023. évi üzleti tervének elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2023. évre vonatkozó – és a határozat mellékletét képező - üzleti tervét

1. ***248  047 356.- Ft tervezett bevétellel,***
2. ***247 929 621.- Ft tervezett kiadással és***
3. ***117 735.- Ft tervezett eredménnyel***

elfogadja.

*Határidő:* 2023. február 15.

*Felelős:* dr. Firle- Paksi Anna aljegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda,

irattár

**2. sz. H a t á r o z a t i j a v a s l a t :**

**BÁT-KOM 2004. Kft. ügyvezetője személyi juttatásainak meghatározása 2023.01.01-től**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva -

a) a Kft. Felügyelőbizottsága javaslatát elfogadva – a 122/2015.(V.27.) önkormányzati határozattal jóváhagyott Javadalmazási Szabályzat 3. pontjában rögzített hatáskörében eljárva –, Pap Péternek, a Kft. ügyvezetőjének havi illetményét 2023. január 1. napjától bruttó 600.000.- Ft/hó, míg havi költségtérítését 130.000.- Ft/hó összegben állapítja meg,

b) egyúttal a 4/2022. (I.26.) önk-i határozatát hatályon kívül helyezi.

*Határidő:* 2023. február 15.

*Felelős:* dr. Firle- Paksi Anna aljegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

irattár